《与运使桑景询》
宋代·范致虚

参旗井钺出西秦，纠合诸侯付老臣。风引旆旌趋魏阙，雪晴宇宙灭天尘。

寒威等却边人惧，炎运方隆庙略神。已见旄头坠天外，乞身当喜及今春。

作者简介：范致虚（？～1137年）字谦叔，福建建阳人。宋哲宗元祐三年，中进士，为太学博士，以祖送邹浩获罪停官。宋徽宗立，召为左正言，出郢州通判。崇宁初，召为中书舍人，改兵部侍郎。政和七年，入为侍读、修国史，寻除刑部尚书、提举南京鸿庆宫。宣和七年，以陕西五路经略使率兵勤王。宋高宗即位，徙知邓州，寻加观文殿学士，复知京兆府，因兵败失城，责授安远军节度副使、英州安置。绍兴七年，召复资政殿学士、知鼎州，行至巴陵而卒，赠银青光禄大夫。